tartuNLP/wikipedia-smugri-20251201 huggingface dataset:
Crawfordi maakond (Indiana)

Crawfordi maakond ("Crawford County") on maakond Ameerika Ühendriikides Indiana osariigis.
Maakonna halduskeskus on English.
Ajalugu.
Maakond moodustati 29. jaanuaril 1818.
Rahvastik.
Elanike arv oli 2010. aasta rahvaloenduse järgi 10 713.
Arvestuslik rahvaarvu muutus (1. juuli seisuga):
Lamba keel

Lamba keel on bantu keelte M-rühma hulka kuuluv keel, mida kõnelevad lambad Sambia Keskprovintsis, Copperbelti provintsis ja Loodeprovintsis.
2010. aastal loendati 201 000 lamba keele kõnelejat.
Mai 2019

Mai 2019 kroonika.
2019. aasta mai algas kolmapäeval ja lõppes 31 ööpäeva hiljem reedel.
Kirilind (ajakiri)

&lt;br&gt;
Kirilind on ilukirjanduslik ajakiri, mis ilmus aastatel 1939–1940 korra kuus Tallinnas.
Ajakirja väljaandja oli o/ü Vaba Maa, vastutav toimetaja Hans Laanest. Kaastööd tegi Valve Ristkok, kaanepildid kujundas Werner Birkenfeldt. 
Ajakirjas leidus naljalugusid, nuputamisülesandeid ja ilukirjanduslikke jutukesi nii eesti kui ka välismaa autoritelt.
John Schwarz

John Henry Schwarz (sündinud novembril 1941 North Adamsis Massachusettsis) on ameerika füüsik, stringiteooria loojaid.
Ta lõpetas 1962. aastal Harvardi Ülikooli bakalaureusekraadiga matemaatika alal ja sai 1966. aastal California Ülikoolist Berkeleys doktorikraadi (PhD) teoreetilises füüsikas (doktoritöö juhendaja oli Geoffrey Chew).
Schwarz töötas aastatel 1966–1972 Princetoni Ülikoolis algul abiprofessorina, 1969. aastast kaasprofessorina. Seejärel asus tööle California Tehnoloogiainstituuti, kus 1985. aastal sai teoreetilise füüsika professoriks. 1983. aastal töötas ta külalisprofessorina Londoni Ülikooli Queen Mary College'is, kus samal ajal töötas ka Michael Green, kellega koos avaldas stringiteooria-alaseid uurimusi. 
2015. aastal Schwarz emeriteerus.
Teadus.
Koos Michael Greeniga 1984. aastal tehtud avastus, et I tüüpi stringiteoorias anomaaliad taanduvad (Greeni-Schwarzi mehhanism), viis esimese superstringirevolutsioonini teoreetilises füüsikas. 1980. aastate keskel jõudis Schwarz koos Greeniga järeldusele, et supersümmeetria, mis on stringiteooria keskne lüli, saab selle koosseisu lülitada mitte ühel, vaid kahel viisil: esiteks ringi maailmapinna supersümmeetriana, teiseks aegruumi supersümmeetriana.
Küünlatoos

Küünlatoos oli toruja kujuga nõu küünalde hoidmiseks ja kaasavõtmiseks.
Kasutusel oli peamiselt Kagu-Eestis, kus toos valmistati tohusugadest ning saartel, kus toos oli tehtud puulauakestest ("küünlaputk").
Vooremäe rattamaraton

Vooremäe rattamaraton on Tartu maakonnas Vooremäe ümbruses toimuv rattamaraton, mis on Estonian Cupi sarja üks etappe. Võistlust korraldab MTÜ TriSmile.
Esimene võistlus toimus 2015.
Kuusalu rattamaraton

Kuusalu rattamaraton on Harju maakonnas Kuusalu ümbruses toimuv rattamaraton, mis on Estonian Cupi sarja üks etappe.
2017. aastal toimus neljas Kuusalu rattamaraton.
Lähte rattamaraton

Lähte rattamaraton on Tartu maakonnas Lähte ümbruses toimuv rattamaraton, mis on Estonian Cupi sarja üks etappe.
2017 toimus järjekorras 3. Lähte rattamaraton.
Glodeni

Glodeni on linn Moldovas, Glodeni rajooni keskus. Glodeni asub Bălțist ligikaudu 30 km läänes.
Glodenit on ürikutes esmamainitud 1673. aastal. Alevi staatuse sai 1967. aastal ja linnaõigused 1990. aastatel.
Moldova 2004. aasta rahvaloenduse andmetel oli Glodeni elanikest moldaavlasi 60,53%, ukrainlasi 27,65%, venelasi 9,78%, poolakaid 0,41%, mustlasi 0,32%, bulgaarlasi 0,23%, gagauuse 0,13% ja teistest rahvustest inimesi 0,95%.
Alutaguse rattamaraton

Alutaguse rattamaraton on Ida-Viru maakonnas Alutaguse ja Toila vallas igal aastal toimuv rattamaraton, mis kuulub Bosch Eesti maastikurattasarja kalendrisse.
Maratoni teeb eriliseks väga vaheldusrikas rada. Tuginedes peamiselt Alutaguse suusamaratoni rajale, mis kulgeb mööda kaunist Kurtna maastikukaitseala, saab rattasõber kogeda ka teistsugust maastikku - pea peale pööratud Viivikonna põlevkivikarjääri ning endisi turbavälju.
2019. toimusid 5. maratoni raames Eesti meistrivõistlused maastikurattamaratonis (EMV XCM), millega seoses lisati senistele 45 km ja 20 km distantsidele 75 km pikkune distants ning osalejate arv ületas esimest korda 700 piiri.
2024. aastal toimus maraton 1. juunil.
Alutaguse rattamaratoni ja Alutaguse suusamaratoni korraldab MTÜ Alutaguse maraton.
Valgehobusemäe rattamaraton

Valgehobusemäe rattamaraton on Järva maakonnas Valgehobusemäe ümbruses toimuv rattamaraton, mis on Estonian Cupi sarja üks etappe.
2018. aastal toimus neljas Valgehobusemäe rattamaraton.
Rattamaraton

Rattamaraton on maanteel või murdmaal (maastikurattamaraton) toimuv jalgrattavõistlus. Maantee puhul räägitakse rattamaratonist siis, kui see kestab üle ühe päeva. Eestis on rattamaratoniks nimetatud ka ühepäevaseid pikemaid jalgrattavõistlusi.
Eesti rattamaratonid.
Eestis on mitu rattamaratonide sarja, näiteks Estonian Cup ja Eesti maastikurattasari.
Andrioniškise vald

Andrioniškise vald (leedu keeles "Andrioniškio seniūnija") on 2. järgu haldusüksus (vald) Leedus Anykščiai rajooni territooriumil.
Valla pindala on 93 km². 2011. aasta seisuga elas seal 2202 inimest. Valla keskus on Andrioniškise alev, kus aastal 2011 oli 229 elanikku. Vallamaja asub aadressil Anykščių g. 50. Vallavanema kohusetäitja on Raminta Čelkauškienė.
Lisaks küladele on vallas ka mõned huutorid
Ilze Ķuzule-Skrastiņa

Ilze Ķuzule-Skrastiņa (sünninimi Ilze Ķuzule; sündinud 12. märtsil 1985 Riias) on läti näitleja.
Ta lõpetas Riia 49. Keskkooli ja Läti Kultuuriakadeemia näitekunsti erialal 2007. aastal. Samast aastast töötab Läti Kunstiteatri näitlejana.
Isiklikku.
Ilze Ķuzule-Skrastiņa ema on luuletaja, proosakirjanik ja ühiskonnategelane Māra Zālīte. 
Ilze Ķuzule-Skrastiņa on abielus näitleja Artūrs Skrastiņšiga, neil on kaks last.
Vepsamaa

Vepsamaa on kultuuripiirkond Ida-Euroopas, mille moodustavad vepslaste asualad.
Tänapäeval paikneb Vepsamaa üldiselt Laadoga, Äänis- ja Valgjärve vahel. Karjala Vabariigis on see endise Vepsa rahvusvalla ala, Leningradi oblastis on see Ojati jõeruumis Lodeinoje Pole ja Podporožje rajoonis. Vologda oblastis on see Babajevo ja Võtegra rajoonis.
OpenSSH

OpenSSH (ka OpenBSD Secure Shell) on SSH-protokollil põhinevate võrguutiliitide komplekt, millega luuakse klient-server arhitektuuri kasutavas võrgus turvalisi kanaleid üle turvamata võrgu.
OpenSSH esimene versioon põhines Tatu Ylöneni poolt arendatud vabal SSH programmil, mille hilisemad versioonid väljastati omandusliku litsentsi all. Esimene OpenSSH versioon väljastati 1999. aastal ja tänapäeval arendatakse seda OpenBSD operatsioonisüsteemi osana.
OpenSSH pole üksik programm, vaid pigem alternatiivne programmipakett krüptimata protokollidele nagu Telnet ja FTP. OpenSSH on integreeritud osadesse operatsioonisüsteemidesse, osadele süsteemidele on saadaval selle porditav versioon tarkvarapaki kujul.
Lloyds Banking Group

Lloyds Banking Group plc on suur Briti finantseerimisasutus, mis loodi, kui 2009. aastal Lloyds TSB omandas HBOSi. Kontserni ajalugu tuleneb Šotimaa parlamendi 1695. aastal asutatud Bank of Scotlandist, mis on teine vanim pank Suurbritannias. Grupi peakorter asub 25 Gresham Streetil City of Londonis ja selle registrijärgne asukoht on The Moundil Edinburghis.
Lloyds Banking Group on noteeritud Londoni börsil (LSE) ja on FTSE 100 indeksi osa. Ettevõtte turukapitalisatsioon oli 4. märtsi 2014. aasta seisuga ligikaudu 57,7 miljardit Suurbritannia naelsterlingit - olles Londoni börsil suuruselt seitsmes äriühing. Firmal on teisejärguline noteering New Yorgi börsil, mille turuväärtuse väärtus on 34,45 miljardit USA dollarit. Grupp haldab peakontoreid Londonis, Halifaxis ja Edinburghis.
Barclays

Barclays plc on Briti rahvusvaheline investeerimispank ja finantsteenuste ettevõte, mille peakorter asub Londonis. Lisaks investeerimispangandusele on Barclays jagatud neljaks põhitegevuseks: isiklik pangandus, ettevõtete pangandus, varahaldus ja investeeringute haldamine.
Barclaysil on esmane noteerimine Londoni börsil ja see on FTSE 100 indeksi osa. Pangal on ka teisejärguline nimekiri New Yorgi börsil. Katari riigi investeerimisvahend Qatar Holdings on ettevõtte suurim aktsionär.
Indrek Olt

Indrek Olt (sündinud 5. märtsil 1976 Tallinnas) on eesti viiulimeister.
Ta tegeleb poogenkeelpillide valmistamise, restaureerimise ja parandamisega. Tema töökoda asub Nõmme linnaosas Tallinna Muusikakeskkooli lähedal.
James Tavernier

James Henry Tavernier (sündinud 31. oktoobril 1991 Bradfordis) on Inglismaa jalgpallur, kes mängib paremkaitsjana Šotimaa kõrgliiga klubis Rangers ning on klubi meeskonna kapten.
Aastatel 2001–2008 kuulus ta Leeds Unitedi noortemeeskonda. 2008. aastal liitus ta Newcastle Unitediga. Klubi põhimeeskonnas sai ta mänguaega väga harva. Aastatel 2011–2014 oli ta laenul mitmes muus Inglismaa klubis, peamiselt Inglismaa tugevuselt kolmandas liiga League One. Hooajal 2012–13 debüteeris ta Newcastle Unitedi põhimeeskonnas Inglismaa kõrgliigas. 2014. aasta juunis sõlmis ta püsilepingu Inglismaa esiliiga klubiga Wigan Athletic, kuid veetis hooaja 2014–15 teise poole laenul League One'i klubis Bristol City.
2015. aasta juulis sõlmis Tavernier lepingu Rangersiga, mis mängis sel ajal Šotimaa esiliigas. Hooajal 2015–16 võideti esiliiga ja tõusti kõrgliigasse. Hooaegadel 2015–16, 2017–18 ja 2018–19 on ta valitud Šotimaa kõrgliiga hooaja sümboolsesse koosseisu.
Haridusminister

Haridusminister on valitsuses minister, kelle ülesanne on riigi hariduspoliitika kavandamine ning hariduse süsteemne arendamine. Haridusminister on haridusministeeriumi juht.
Keila Pitbulls

Keila Pitbulls oli Eesti pesapalliklubi, mis tegutses Harju maakonnas Keilas. See oli üks kolmest Eesti pesapalliklubist (teised kaks on Kiili Pantrid ja Keila Sox).
Hispaania hurt

Hispaania hurt on Hispaaniast pärit koeratõug.
Tõustandardis on koera kasutuse kohta kirjas järgmist: „Avamaastikul kiire jälitamisega ja nägemismeelest juhinduv jänesejahti pidav tõug. Algselt on teda kasutatud ning on suuteline jahtima ka teisi ulukeid nagu küülikud, rebased ja metssead. Siiski oli ja on tõu peamiseks kasutusalaks jänesejaht avamaastikul.“
Sama allikas lisab koera käitumise/iseloomu kohta: „Tõsine olemus, aegajalt reserveeritud. Jahti pidades tõestab end energilise ja elava jahimehena.“
Keila Sox

Keila Sox oli Eesti pesapalliklubi, mis tegutses Harju maakonnas Keilas. See oli üks kolmest Eesti pesapalliklubist (teised kaks on Keila Pitbulls ja Kiili Pantrid).
Klubi asutati novembris 2006.
Odsonne Édouard

Odsonne Édouard (sündinud 16. jaanuaril 1998 Kourous, Prantsuse Guajaanas) on Prantsusmaa jalgpallur, kes mängib ründajana Inglismaa kõrgliiga klubis Crystal Palace.
Ta alustas klubikarjääri Paris Saint-Germainis, mille noortesüsteemiga liitus ta 2011. aastal. 2015. aastal valiti ta Paris Saint-Germaini tulevikutalendiks. 2016. aasta aprillis sõlmis ta klubiga profilepingu, kuid liigadebüüti Paris Saint-Germaini põhimeeskonnas tal teha ei õnnestunud. Hooajal 2016–2017 mängis ta laenul Prantsusmaa kõrgliiga klubis Toulouse. Ta lõi sel hooajal liigas ühe värava, 19. novembril mängus Metzi vastu.
2017. aasta augustis suundus ta laenule Celticusse. Ta tuli klubiga kolm korda Šotimaa meistriks. Hooajal 2019–20 lõi ta liigas 22 väravat ja oli suurim väravakütt liigas. Hooajal 2019–20 valiti Édouard Celticu ja kogu Šotimaa kõrgliiga hooaja parimaks mängijaks.
2021. aasta augustis sõlmis ta nelja-aastase lepingu Crystal Palace'iga. Inglismaa kõrgliigas debüteeris Édouard 11. septembril 2021 mängus Tottenham Hotspuri vastu, kus ta sekkus mängu 84. minutil ja lõi seejärel kohe kaks väravat.
2015. aastal tuli ta Prantsusmaa kuni 17-aastaste koondisega Euroopa omavanuste meistriks. Édouard lõi turniiril kaheksa väravat ja valiti turniiri parimaks mängijaks.
Sillamäe Spordiliit Kalev

Sillamäe Spordiliit Kalev on Ida-Viru maakonnas Sillamäel tegutsev spordiliit, mis koordineerib mitme Sillamäe spordiorganisatsiooni (näiteks Sillamäe Spordiklubi Kalev) tegevust.
Liit asutati 2004.
See liit on Eesti Spordiseltsi Kalev liige.
James Forrest

James Forrest (sündinud 7. juulil 1991 Prestwickis) on Šotimaa jalgpallur, kes mängib äärepoolkaitsjana Šotimaa kõrgliiga klubis Celtic ja Šotimaa jalgpallikoondises.
Ta liitus Celticu akadeemiaga 2003. aastal ja tegi klubi põhimeeskonnas debüüdi hooajal 2009–10. 2012. aastal valiti ta Šotimaa liiga hooaja noormängijaks. Alates hooajast 2011–12 on ta tulnud Celticuga üheksal korral järjest Šotimaa meistriks. Hooajal 2018–19 valiti ta Šotimaa liiga hooaja parimaks mängijaks.
Debüüdi Šotimaa jalgpallikoondises tegi Forrest 29. mail 2011 mängus Iirimaa vastu. Koondisekarjääri esimese ja teise värava lõi ta UEFA Rahvuste Liiga mängus Albaania vastu. Kolm päeva hiljem tegi ta mängus Iisraeli vastu kübaratriki.
Võru Vesi

AS Võru Vesi on aktsiaselts, mis tegeleb Võru ja selle lähiümbruse elanikkonna joogivee varustamisega ja ühtlasi osutab kanalisatsiooniteenuseid.
Ettevõtte eelkäija oli Eesti NSV ajal tegutsenud "Võru Kommunaalettevõtete Kombinaat". 1981 moodustati Eesti NSV Rajoonidevaheline Veevarustuse ja Kanalisatsiooni Tootmisvalitsus, mille üks jaoskondi asus Võrus. 1983 muudeti tootmisvalitsus tootmiskoondiseks ja 1985 muudeti tootmiskoondis puhastusjaamaks. 1991 moodustati puhastusjaama baasil riigiettevõte "Võru Vesi", mis oli riigiettevõtte Eesti Vesi struktuuriüksus. Aastast 1995 kannab ettevõte nime AS Võru Vesi.
Kromaatilisus

Kromaatilisus (kreeka keelest χρώμα, "khrōma" 'värv', mitmuses "khrōmata") tähistab, otse või kaudselt värvi või värvinguga seostudes, erinevaid mõisteid füüsikas, värviteoorias ja muusikas.
Maija Doveika

Maija Doveika (sündinud 27. juunil 1980 Tukumsis) on läti näitleja.
Maija Doveika lõpetas Tukumsi 1. Keskkooli ja Läti Kultuuriakadeemia näitekunsti erialal 2002. aastal. Aastatel 2000–2004 töötas ta Läti Kunstiteatri näitlejana. Vahepeal oli ta pikemat aega teatrist eemal, elas ka minu aastat Argentinas. Alates 2014. aastast on ta Läti Rahvusteatri näitleja.
Ta on mänginud nii filmides kui ka teleseriaalides.
Vandeadvokaadi abi

Vandeadvokaadi abi on Eesti Advokatuuri piiratud õiguspädevusega liige. Vandeadvokaadi abi võib õigusteenust osutada üksnes vandeadvokaadist patrooni juhtimisel ja juhendamisel. Patrooni määrab advokatuuri juhatus. Vandeadvokaadi abi ei ole pädev esindama või kaitsma klienti Riigikohtus ega tegutsema pankrotihaldurina. Lepitaja ja vahekohtunikuna võib vandeadvokaadi abi tegutseda advokatuuri juhatuse loal. Vandeadvokaadi abi kohta kasutatakse sageli vandeadvokaatide ja vandeadvokaadi abide ühist kutsenimetust "advokaat".
Advokatuuri üldkogul ei ole vandeadvokaadi abil hääleõigust ja teda ei saa valida advokatuuri organitesse. Vandeadvokaadi abi ei või olla advokaadibüroo omanik.
Vandeadvokaadi abina võib advokatuuri liikmeks võtta muudele tingimustele vastava isiku, kes on sooritanud vandeadvokaadi abi eksami. Seisuga 2018. aasta lõpu seisuga oli Eesti Advokatuuri liikmete seas vandeadvokaadi abisid 350 (33,6% liikmete koguarvust).
Ajalugu.
1919–1938 nimetati vandeadvokaadi abisid "vannutatud advokaadi abideks". Advokatuuri algaastatel kasvas vannutatud advokaatide abide arv kiiresti ja tihenev konkurents tekitas advokaatide seas pingeid. Räägiti advokaatide üleproduktsioonist ja ebaõnnestunult taotleti "numerus clausus"-e sisseseadmist. 1928. aastal piirati vannutatud advokaadi abide arvu ühe patrooni juures kahega ja 1933. aastal ühega. Piirangud pidurdasid advokatuuri paisumist. Kui 1. jaanuaril 1920 oli advokatuuris 15 abi ja kõrghetkel 1934. aastal 287 abi, siis 1938. aastaks oli abide arv langenud 143-le. 1938. aasta advokatuuri seadusega (RT 1938, 36, 322) jagati vandeadvokaadi abid nooremateks abideks (need, kes polnud veel eksamit sooritanud) ja vanemateks abideks (eksami sooritanud abid). 1. jaanuariks 1940 oli advokatuuris 104 abi, kellest 51 olid vanemad ja 53 nooremad abid.
Eesti Advokatuuri taastamisest 1992. aastal kuni 2018. aastani olid advokatuuri liikmeteks ka vandeadvokaadi vanemabid.
Valga Country Dancers

Valga Country Dancers on Valga maakonnas Valgas tegutsev tantsurühm, mis viljeleb kantri- ja rivitantsu.
Rühm asutati oktoobris 2001 Marika Sillaotsa eestvedamisel, ta juhendab rühma siiani.
Rühm on esinenud nii Eestis (näiteks Valga Cruisingul) kui ka välismaal. Auhindu on võidetud Eestis ja välismaal.
Viljandi jäähall

Viljandi jäähall on jäähall Viljandi maakonnas Viljandi linnas aadressil Puidu tänav 8. Halli haldab SA Viljandi Jäähall.
Jäähalli 1. etapp valmis 2006. aastal ning see hõlmas jääväljakut mõõtmetega 30 × 60 m ja kandekonstruktsioone koos katusega. Hiljem ehitati jäähall kinniseks.
Jäähall on avatud novembrist kuni märtsi-aprillini.
Daniel Candeias

Daniel João Santos Candeias (sündinud 25. veebruaril 1988 Fornos de Algodreses) on Portugali jalgpallur, kes mängib äärepoolkaitsjana Türgi kõrgliiga klubis Alanyaspor.
Ta alustas klubikarjääri Portos, mille noorteakadeemiaga liitus ta 2002. aastal. Klubi põhimeeskonnas mängis ta ainult hooajal 2008–09.
Klubikarjääri jooksul on ta mänginud paljudes riikides üle Euroopa: pärast Portost lahkumist Portugali kõrgliiga klubides Rio Ave, Paços de Ferreira, Nacional ja Portimonense, Hispaania esiliiga klubis Recreativo de Huelva ja kõrgliiga klubis Granada, Saksamaa esiliiga klubis 1. FC Nürnberg, Prantsusmaa esiliiga klubis FC Metz, Türgi kõrgliiga klubis Gençlerbirliği ning Šotimaa kõrgliigas Rangersis.
Rangeris mängis ta aastatel 2017–2019. 2018. aastal valiti ta Rangersi aasta mängijaks.
Aastatel 2003–2011 mängis Candeias Portugali noortekoondistes.
Haapsalu raadiojaam

Haapsalu raadiojaam oli raadiosaatejaam Läänemaal Haapsalus. Raadiomast asus Räägu ja Tedre tänavate ristmikul.
20. sajandi algul kasutas jaama Venemaa merevägi. 1920. aastatel kasutas jaama Eesti riik, et pidada telegraafsidet ja edastada raadiosaateid.
11. mail 1924 kell 9.35 läks raadiojaamast eetrisse esimene avalikkusele mõeldud katsesaade – Läänemaa Gümnaasiumi segakoori kontsert. Saade oli kuuldav ka Tallinnas, Vändras ja Pärnus.
Raadiojaama asukohta tähistab masti betoonvundamendile 2000. aastate alguses paigaldatud mälestustahvel.
Alfredo Morelos

Alfredo José Morelos Aviléz (sündinud 21. juunil 1996 Ceretés) on Colombia jalgpallur, kes mängib ründajana Brasiilia esiliigaklubis Santos ja Colombia jalgpallikoondises.
Ta alustas klubikarjääri Colombia kõrgliiga klubis Independiente Medellín. 2016. aasta veebruaris suundus ta laenule Soome kõrgliiga klubisse HJK. Hiljem sõlmis ta klubiga püsiva lepingu ning mängis HJK-i koosseisus Soome kõrgliigas kaks hooaega. 2017. aastal tuli ta klubiga Soome meistriks.
2017. aasta juunis sõlmis ta Šotimaa kõrgliigaklubiga Rangers kolmeaastase lepingu. Hooajal 2018–19 lõi ta Šotimaa kõrgliigas 18 väravat ja oli sellega liiga suurim väravakütt. Samal hooajal valiti ta liiga hooaja sümboolsesse koosseisu. 2019. ja 2022. aastal valiti ta Rangersi aasta mängijaks. Hooajal 2020/21 tuli ta Rangersiga Šotimaa meistriks. Rangersis mängis Morelos kokku kuus hooaega, mille jooksul lõi ta 124 väravat, millest 78 Šotimaa kõrgliigas.
2023. aasta septembris sõlmis ta kaheaastase lepingu Santosega.
Debüüdi Colombia jalgpallikoondises tegi Morelos 8. septembril 2018 sõprusmängus Venezuela vastu. Colombia koondises mängis ta aastatel 2018–2021 kokku 11 korda. Koondisekarjääri ainsa värava lõi ta 16. novembril 2019 sõprusmängus Peruu vastu. 2021. aasta Copa Américal saavutas ta Colombia koondisega kolmanda koha.
Kalev (skulptuur)

"Kalev" on Elo Liivi 2006. aastal valminud monumentaalne rauast keevitatud skulptuur. See kujutab eesti mütoloogilist tegelast Kalevit, kes oli Kalevipoja isa. Kuju kõrgus on 7 m. Esialgu püstitati see Tallinna linnahalli katusele, ent tellija pankroti tõttu viidi sealt minema ning kadus aastateks jäljetult. Autorile ja skulptuuri valmistajatele Hansanovale tasusid välja ei makstud. Kaua arvas autor, et see müüdi vanarauaks. 2013. aastal jõudis skulptorini teave, et kuju asub Reiul Lodja külas Saarde vallas Kaugoja jõe kaldal vana metsavahi talukohas. Autor proovis rääkida maa omaniku Andres Lepikuga, kuid tulutult - viimane väidab, et ta päästis kuju vanarauast, ja hoolimata autori palvetest ei ole nõus kuju tagastama. Elo Liiv siiski loodab, et õiglus pääseb võidule ja et ükskord jõuab kuju Aleksander Heintalu mälestuseks Saaremaale.
Emeriitadvokaat

Emeriitadvokaat on tunnustatud ja teenekas endine vandeadvokaat, kellele on antud emeriitadvokaadi nimetus.
Eesti Advokatuuri juhatus võib anda emeriitadvokaadi nimetuse vanaduspensioniealiseks saanud, advokatuurist välja arvatud isikule, kes on tegutsenud vandeadvokaadina vähemalt 30 aastat ja kes advokatuuri organi või komisjoni liikmena või muul moel on panustanud Eesti Advokatuuri arengusse ja advokaadikutse maine tõstmisse. Emeriitadvokaadid ei osuta õigusteenust, kuid nad võivad osaleda advokatuuri tegevuses. Emeriitadvokaadid võivad koonduda emeriitadvokaatide kogusse.
Seisuga 1. märts 2019 on Eesti Advokatuuris viis emeriitadvokaati: Aleksander Glikman, Kaido Pihlakas, Monika Mägi, Henn Eomois ja Peeter Lepik. Eesti Advokatuuri juhatuse 31. mai 2016 otsusega reserveeriti emeriitadvokaadi tunnistus nr 1 vandeadvokaat Väino-Rein Villikule (28.02.1936–12.12.2015) kui ühele emeriitadvokaadi staatuse omistamise idee algatajale.
Kaili

Kaili on naisenimi.
1. jaanuari 2024. aasta seisuga on eesnimi Kaili 626 naisel. Kaili on populaarsuselt 280. naisenimi.
Kaili on keskmiselt 40 aasta vanune (mediaanvanus on 43). Kõige populaarsem on eesnimi Kaili vanuserühmas 50–54, kus neid on 10 000 elaniku kohta 13,14, ja Võru maakonnas, kus neid on maakonna 10 000 elaniku kohta 9,51.
Karola

Karola on naisenimi.
2018. aasta seisuga oli see Eestis esinemissageduselt 398. naisenimi. 1. jaanuari 2018 seisuga oli Eestis eesnimi Karola 306 naisel. Kõige populaarsem oli eesnimi Karola vanuserühmas 5–9 aastat, kus neid oli 10 000 elaniku kohta 18,12.
2022. aasta 1. jaanuari seisuga oli eesnimi Karola 339 naisel ja nimi oli populaarsuselt 390. naisenimi.
Vanim Karola oli vanuserühmas 55–59, noorim vanuserühmas 0–4 aastat. Kõige populaarsem oli eesnimi Karola vanuserühmas 10–14, kus neid oli 10 000 elaniku kohta 18,26. Kõige levinum oli eesnimi Karola Jõgeva maakonnas, kus neid oli maakonna 10 000 elaniku kohta 6,09.
Karoliine

Karoliine on naisenimi.
2018. aasta seisuga oli see Eestis esinemissageduselt 476. naisenimi. 1. jaanuari 2018 seisuga oli Eestis eesnimi Karoliine 225 naisel.
2022. aasta 1. jaanuari seisuga oli eesnimi Karoliine 244 naisel ning see oli populaarsuselt 472. naisenimi. Vanim Karoliine oli vanuserühmas 35–39, noorim vanuserühmas 0–4. Kõige levinum oli nimi vanuserühmas 10–14, kus neid on 10 000 elaniku kohta 6,73.
Kõige sagedasem oli eesnimi Karoliine Valga maakonnas, kus neid oli maakonna 10 000 elaniku kohta 3,96.
2023. aasta 1. jaanuari seisuga on eesnimi Karoliine 248 naisel. Karoliine on populaarsuselt 493. naisenimi. Vanim Karoliine on vanuserühmas 35–39, noorim vanuserühmas 0–4. Karoliine on keskmiselt 16 aasta vanune (mediaanvanus on 15). Kõige populaarsem on eesnimi Karoliine vanuserühmas 10–14, kus neid on 10 000 elaniku kohta 6,27. Kõige rohkem on eesnimega Karoliine sündinuid augustis, kokku 36. Kõige populaarsem on eesnimi Karoliine Valga maakonnas, kus neid on maakonna 10 000 elaniku kohta 3,22.
Kerli (eesnimi)

Kerli on naisenimi.
2018. aasta seisuga oli see Eestis esinemissageduselt 123. naisenimi. 1. jaanuari 2018 seisuga oli Eestis eesnimi Kerli 1521 naisel.
Krista (eesnimi)

Krista on naisenimi.
Lätis oli 2021. aasta 30. juuni seisuga eesnimi Krista 1911 inimesel.
2018. aasta seisuga oli see Eestis esinemissageduselt 100. naisenimi. 1. jaanuari 2018 seisuga oli Eestis eesnimi Krista 1846 naisel.
Kristin

Kristin on naisenimi.
2018. aasta seisuga oli see Eestis esinemissageduselt 196. naisenimi. 1. jaanuari 2018 seisuga oli Eestis eesnimi Kristin 943 naisel.
Lehti

Lehti on naisenimi.
2018. aasta seisuga oli see Eestis esinemissageduselt 604. naisenimi. 1. jaanuari 2018 seisuga oli Eestis eesnimi Lehti 155 naisel.
August Laas

August Laas (1871–1939) oli Eesti omavalitsustegelane. Ta oli esimene Türi linnapea, ametis 1927–1930.
Ta on maetud Türi Kesklinna kalmistule.
Jüri Rebane (linnapea)

Jüri Rebane (10. jaanuar 1899 – 8. detsember 1976) oli Eesti omavalitsustegelane, 1941–1944 Türi linnapea.
Ta on maetud Türi Kõrgessaare kalmistule.
Theo Aasa

Theo Aasa (sündinud 11. juulil 1954 Türil) on Eesti endine omavalitsus- ja riigitegelane. 
Ta lõpetas 1980. aastal Eesti Põllumajanduse Akadeemia metsanduse ja maaparanduse teaduskonna maaparanduse eriala.
1980–1990 töötas Aasa Paide EPT maaparandusosakonna töödejuhatajana. 1990–1998 oli ta Türi linnapea ja 1998–2003 Järva maavanem. 
Erakondlik tegevus.
Aasa kuulus kuni 1996. aastani Keskerakonda. Aastatel 2002–2010 oli ta Eestimaa Rahvaliidu liige.
Lia (eesnimi)

Lia on naisenimi.
2018. aasta seisuga oli see Eestis esinemissageduselt 290. naisenimi. 1. jaanuari 2018 seisuga oli Eestis eesnimi Lia 532 naisel.
Toomas Laimets

Toomas Laimets (sündinud 17. aprillil 1963 Tamsalus) on Eesti omavalitsustegelane. 1999–2001 oli ta Türi linnapea. 
Praegu töötab ta projektijuhina AS-is Väätsa prügila.
Lilli (eesnimi)

Lilli on naisenimi.
2018. aasta seisuga oli see Eestis esinemissageduselt 431. naisenimi. 1. jaanuari 2018 seisuga oli Eestis eesnimi Lilli 270 naisel.
Ly (eesnimi)

Ly on naisenimi.
2023. aasta 1. jaanuari seisuga oli Eestis eesnimi Ly 985 naisel. Ly oli esinemissageduselt 198. naisenimi.
2018. aasta seisuga oli see Eestis esinemissageduselt 185. naisenimi. 1. jaanuari 2018 seisuga oli Eestis eesnimi Ly 1011 naisel.
Leo (eesnimi)

Leo on mehenimi.
2018. aasta seisuga oli see Eestis esinemissageduselt 170. mehenimi. 1. jaanuari 2018 seisuga oli Eestis eesnimi Leo 967 mehel. 2021. aasta 1. jaanuari seisuga oli Eestis eesnimi Leo 910 mehel. Leo oli levikult 181. mehenimi. Kõige populaarsem oli eesnimi Leo vanuserühmas 75–79, kus neid oli 10 000 elaniku kohta 20,18.
2024. aasta 1. jaanuari seisuga oli Eestis eesnimi Leo 868 mehel. Leo oli esinemissageduselt 188. mehenimi.
Lätis oli 2021. aasta 30. juuni seisuga eesnimi Leo 599 inimesel.
Maido

Maido on mehenimi.
2018. aasta seisuga oli see Eestis esinemissageduselt 329. mehenimi. 1. jaanuari 2018 seisuga oli Eestis eesnimi Maido 341 mehel.
2024. aasta 1. jaanuari seisuga oli Eestis eesnimi Maido 317 mehel. Maido oli populaarsuselt 376. mehenimi. Maido oli keskmiselt 50 aasta vanune (mediaanvanus oli 48). Kõige populaarsem oli eesnimi Maido vanuserühmas 80–84, kus neid oli 10 000 elaniku kohta 4,31.
Mailis

Mailis on naisenimi.
2018. aasta seisuga oli see Eestis esinemissageduselt 448. naisenimi. 1. jaanuari 2018 seisuga oli Eestis eesnimi Mailis 256 naisel.
Mairo

Mairo on mehenimi.
2018. aasta seisuga oli see Eestis esinemissageduselt 314. mehenimi. 1. jaanuari 2018 seisuga oli Eestis eesnimi Mairo 368 mehel.
Mariann

Mariann on naisenimi.
1. jaanuari 2024. aasta seisuga on eesnimi Mariann 364 naisel. Mariann on populaarsuselt 395. naisenimi.
Mariann on keskmiselt 35 aasta vanune (mediaanvanus on 34).
Kõige populaarsem on eesnimi Mariann vanuserühmas 25–29, kus neid on 10 000 elaniku kohta 5,30.
Marianna (eesnimi)

Marianna on naisenimi.
Lätis oli 2021. aasta 30. juuni seisuga eesnimi Marianna 821 inimesel.
2018. aasta seisuga oli see Eestis esinemissageduselt 303. naisenimi. 1. jaanuari 2018 seisuga oli Eestis eesnimi Marianna 507 naisel.
Õigusteenus

Õigusteenus on juristi majandus- ja kutsetegevuses osutatav teenus, mille sisuks on kliendi õigusnõustamine (õigusliku arvamuse andmine, õigusdokumendi koostamine, läbirääkimistel või asjaajamisel esindamine jne) või esindamine õigusmenetluses või tegutsemine lepitajana, vahekohtunikuna, pankrotihaldurina või kliendi varade haldajana.
Eestis on advokaatide osutatav õigusteenus määratletud kui kutsetegevusena õigusnõustamine, isiku esindamine või kaitsmine kohtus, kohtueelses menetluses või mujal ning isikule dokumendi koostamine ja tema huvides muu õigustoimingu tegemine.
Advokaadi kutsenimetuse all võib õigusteenust osutada üksnes Eesti Advokatuuri liige ehk vandeadvokaat või vandeadvokaadi abi.
Advokaatide osutatav õigusteenus peab olema õigeaegne ja asjatundlik ning põhinema asjaolude, tõendite, õigusaktide ja kohtupraktika põhjalikul uurimisel. Advokaat on õigusteenuse osutamisel vaba valima ja kasutama seadusega kooskõlas olevaid vahendeid ja viise, sh võib advokaat koguda tõendeid ja saada ametiasutustelt teavet ning dokumente. Advokaadil on kohustus kasutada kliendi huvides kõiki seadusega kooskõlas olevaid vahendeid ja viise, säilitades kutseau ja väärikuse. Advokaatide õigusi ja kohustusi õigusteenuse osutamisel täpsustavad menetlusseadused, Eesti Advokatuuri eetikakoodeks ja advokatuuri kehtestatud juhendid.
Advokaat osutab õigusteenust advokaadibüroo kaudu. Advokaadibürood pidaval äriühingul (advokaadiühingul) ei või olla teist tegevusala peale õigusteenuse osutamise. Õigusteenuse osutamiseks sõlmib advokaadibüroo pidaja isikuga kliendilepingu, milles lepitakse kokku õigusteenust osutava advokaadi nimi, tema volitus ja ülesanded ning advokaaditasu vorm ja suurus või määr. Õigusteenust osutades tekitatud kahju eest vastutavad advokaadibüroo pidaja ja õigusteenust osutav advokaat solidaarselt.
Cluj-Napoca Püha Miikaeli kirik

Cluj-Napoca Püha Miikaeli kirik (ungari "Szent Mihály-templom"; rumeenia "Biserica Sfântul Mihail") on rooma-katoliku kirik Transilvaanias, tänapäeva haldusjaotuse järgi Rumeenias Cluji maakonna Cluj-Napoca linnas.
Algselt oli see rooma-katoliku kirik. Aastatel 1545–1566 oli see reformatsiooni tagajärjel kalvinistlik kirik, aastatel 1566–1716 oli kirik unitaarlaste valduses. Pärast seda muudeti see vastureformatsiooni käigus taas rooma-katoliku kirikuks.
Kirikust on esimene teade 1349. aastast, ehitus lõpetati aastatel 1442–1447. See on suuruselt teine kirik Transilvaanias. Pealöövi pikkus on 50 m ja laius 24 m.
Kellatorn ehitati aastatel 1511–1545, praegune torn aastatel 1837–1862. Selle kõrgus on 76 m (80 m koos ristiga) ja kirik on Transilvaania üks kõrgemaid.
Kiriku vanim osa on altar, mis pühitseti 1390. aastal.
Kirik on Rumeenia kultuurimälestis nr CJ-II-m-A-07469.
Sainsbury's

Sainsbury's on üks kolmest suuremast supermarketite ketist Suurbritannias.
Selle turuosa oli 2015. aasta alguses 16,9%. Seda edestas Tesco (29,1%) ja kohe selle järel tuli Asda (16,8%).
Ettevõtte asutas 1869. aastal John James Sainsbury, kui ta avas poe Drury Lane'il Londonis. Ettevõttest sai suurim toidukaupade jaemüüja 1922. aastal, mil firma oli Suurbritannias varajane iseteeninduse kasutuselevõtja.
Valdusettevõte J Sainsbury plc jaguneb kolmeks divisjoniks: Sainsbury's Supermarkets Ltd, Sainsbury's Bank ja Sainsbury's Argos. Grupi peakontor asub Sainsbury toetuskeskuses Londonis Holborn Circusis.
Alates 2018. aasta veebruarist on suurim aktsionär Katari riiklik investeerimisfond – Katari Investeerimisamet, mis omab 21,99% ettevõttest.
Ettevõte on noteeritud Londoni börsil ja on FTSE 100 indeksi osa.
Imants Strads

Imants Strads (sündinud 10. jaanuaril 1978 Riias) on läti näitleja.
1996. aastal lõpetas ta Riia Prantsuse Lütseumi ja 1999. aastal Liepāja Teateri V Stuudio. Alates 1999. aastast töötas ta Valmiera Draamateatri näitlejana. 2019. aastast osales Läti Kunstiteatri lavastustes. Alates 2020. aastast on ta Läti Kunstiteatri näitleja.
Ta on mänginud filmides ja teleseriaalides.
Wizz Air UK

Wizz Air UK on Briti regulaarlennufirma, mis asub Lutoni lennujaamas. Lennufirma opereerib lende Lutonis Ungari emaettevõtja Wizz Airi nimel ning on loodud selleks, et tagada Wizz Airi täielik juurdepääs Ühendkuningriigi turule pärast Brexitit.
Wizz Air UK Limited omab Suurbritannia tsiviillennundusametit (CAA) A-tüüpi lennutegevusluba, mis võimaldab tal vedada reisijaid, lasti ja posti 20 või enama istekohaga õhusõidukites.
2020. aasta Ameerika Ühendriikide presidendivalimised

2020. aasta Ameerika Ühendriikide presidendivalimised olid Ameerika Ühendriikide 59. presidendivalimised. Valimispäev oli 3. november 2020. 
Ameerika Ühendriikide presidendivalimistel valitakse valijamehed 538-liikmelisesse valimiskogusse. Iga osariigi valijameeste arv sõltub osariigi rahvaarvust vastavalt 2010. aasta rahvaloendusele. Igas osariigis enim hääli saanud kandidaat sai kogu osariigi valijameeste hääled. Erandiks on Maine'i ja Nebraska osariik, kus osariigis rahvahääletuse võitnud kandidaat saab kaks häält, ning vastavas Esindajatekoja ringkonnas rahvahääletuse võitnud kandidaat saab ühe hääle. Võiduks vajatakse 270 häält. Valimiskogu hääletab uue presidendi ja asepresidendi 14. detsembril 2020.
Meedia kuulutas 7. novembril valimiste võitjaks Demokraatliku Partei presidendikandidaadi Joe Bideni ja asepresidendikandidaadi Kamala Harrise. See oli esimene kord pärast 1992. aastat kui ametis olev president ei osutunud tagasivalituks. Biden ja Vabariikliku Partei kandidaat Donald Trump said mõlemad üle 74 miljoni hääle ning enam kui 81 miljoni häälega on Biden riigi ajaloos enim hääli saanud presidendikandidaat. 
Valimiste ajal püstitati eelhääletuse ja posti teel hääletamise rekordid, kuna mitmed osariigid lõdvendasid posti teel hääletamisega seotud reegleid seoses koroonapandeemiaga. Häälte lugemine võttis seetõttu aega ning suuremad meediaväljaanded kuulutasid Bideni võitjaks neli päeva pärast valimispäeva. 
Valimiste ajal, valimispäeva ööl ning pärast meedias Bideni võitjaks kuulutamist avaldasid mitmed tuntud vabariiklased ja Donald Trump kahtlust valimiste legitiimuses, kuid mingeid tõendeid esitatud ei ole. Trump pole kaotust valimistel tunnistanud ning on esitanud mitu kohtuhagi, et vaidlustada valimiste tulemused. Biden ja Harris andsid ametivanded 20. jaanuaril 2021.
Suurriikidest õnnitles 13. novembril ühena viimastest Bidenit valimisvõidu puhul Hiina, Kremli pressiesindaja Peskov kinnitas, et Venemaa ootab ära presidendivalimiste ametlikud tulemused. Venemaa president Vladimir Putin õnnitles Bidenit presidendiks valimise puhul 15. detsembril.
Biden võitis esimese demokraadina Arizona peale 1996. aastat ja Georgia peale 1992. aastat.
Presidendikandidaadid.
Presidendikandidaadid valiti parteide kokkutulekutel.
Vabariiklik Partei.
Kandidaat
Loobunud kandidaadid
Demokraatlik Partei.
Kandidaat 
Loobunud kandidaadid
Fustik

Fustik on kollane orgaaniline värvaine, mida saadakse mitmete troopiliste ja lähistroopiliste puuliikide puidust ja koorest. Seda kasutatakse villa- ja siidikiust tekstiilide värvimiseks.
Värvainete indeksis on fustiku üldnimetuse tähis C.I. Natural Yellow 11 ning iga orgaaniline ühend, mis värvi annab, kannab oma tähist: moriin 75660, makluriin 75240, teised 75710, 75720, 75730, 75750.
Etümoloogia.
Tõenäoliselt pärineb sõna "fustik" araabiakeelsest sõnast "fustuq" 'pistaatsia', 'põõsas'. Põõsakujulise vormiga on parukapuu, mis kasvab Vahemere maades ja Türgis ning mis oli tuntud kollast värvi andva värvitaimena juba enne Ameerika avastamist. Eesti keelde on sõna jõudnud arvatavasti saksakeelse sõna "Fustik" või venekeelse sõna "фустик" vahendusel.
Liigid.
Fustikut on ajalooliselt toodetud mitut liiki taimedest ja vastavalt ka erinevalt nimetatud.
Saamine.
Värvaine saadakse puidu keetmisel. See on punakaskollane ning lahjendamisel oranžikaskollane. Värvainet turustatakse kas vedela ekstraktina või kuivatatuna oliivjas- kuni tumepruunide kookide või graanulitena.
Koostis ja omadused.
Fustiku peamised värvi andvad komponendid on flavonoidid moriin ja makluriin. Värvimakluura koor sisaldab ka parkaineid tanniine. Veneetsia sumahhi puit sisaldab flavonoidide hulka kuuluvaid värvaineid müritsetiini ja füsetiini.
Värvaine annab villale ja villasele kangale kollaseid toone maarjaga peitsides, tina- ja pliisooladega peitsides eredamaid oranžkollaseid värvusi. Oliivrohelisi värvitoone saab kroomi- ja vasesoolasid peitsainena kasutades. Saadud värvid pole eriti valguskindlad, kuid nad on vastupidavad seebi ja aluseliste pesuainetega pesemisele.
Kasutamine.
Fustikunimelist värvainet on mainitud juba varauusaja kirjalikes allikates, kuid sageli jääb ebamääraseks, millisest taimest toodetud värvainet on mõeldud. Ajalooliselt on vanim nn ungari kollapuu fustiku kasutus, mida tarvitati laialt Euroopas, eriti Itaalias siidkangaste kollaseks värvimiseks, sageli kombineerituna teiste kollast andvate värvitaimedega, juba keskajal. Nn vana fustikut kasutati Euroopas 16.–19. sajandini villa ja siidi värvimiseks, Venemaal on fustikuga värvitud villa, harvem siidi kollaseks alates 17. sajandist 20. sajandi alguseni.
Esimese maailmasõja ajal oli fustik oluline värvaine khaki nimetuse all tuntud tekstiilide tööstuslikul tootmisel.
Ukraina Autokefaalne Õigeusu Kirik-Kanooniline

Ukraina Autokefaalne Õigeusu Kirik-Kanooniline (ukraina keeles У"країнська Автокефальна Православна Церква Канонічна", "УАПЦ-К") on Ukrainas tegutsev iseseisev kanooniliselt tunnustamata õigeusu kirik.
Ingeborga Dapkūnaitė

Ingeborga Dapkūnaitė (sündinud 20. jaanuaril 1963 Vilniuses) on leedu näitleja. Ta on mänginud põhiliselt Vene filmides, väiksemaid rolle ka Hollywoodi filmides.
Ta lõpetas Leedu muusika- ja teatriakadeemia 1985. aastal. Seejärel töötas Kaunase Draamateatris ja Vilniuse Noorsooteatris. Esimese filmirolli mängis 1984. aastal. Alates 1993. aastast elab Londonis. Ta on mänginud mitmetes Londoni teatrites.
Tal on nii Leedu kui ka Suurbritannia kodakondsus.
Kullu keel

Kullu keel on peamiselt India põhjaosas Himachal Pradeshis räägitav indoeuroopa keelkonna indoiraani harusse kuuluv india keel. 
Kullu keelt rääkis Indias 2011. aasta rahvaloenduse andmetel 196 295 inimest.
Elav teadus (Argo raamatusari)

"Elav teadus" on kirjastuse Argo populaarteaduslike raamatute sari.
Sari ilmub alates aastast 2016. Seisuga 25.08.2025. on raamatusarjas "Elav teadus" ilmunud 49 raamatut.
Sarja toimetaja on Triin Olvet. Sarja logo on kujundanud Kaspar Ehlvest.
324 eKr

Aasta 324 enne Kristuse sündi ehk meie ajaarvamist. Vana-Roomas oli see CDXXX (430.) aasta "ab urbe condita".
Anykščiai vald

Anykščiai vald (leedu keeles "Anykščių seniūnija") on 2. järgu haldusüksus (vald) Leedus Anykščiai rajooni territooriumil.
Valla pindala on 271 km². 2011. aasta seisuga elas seal 14239 inimest. Valla keskus on Anykščiai linn, kus aastal 2011 oli 10575 elanikku. Vallamaja asub aadressil J. Jablonskio g. 32. Vallavanema kohusetäitja on Juozas Šakalys.
Lisaks küladele on vallas ka mõned huutorid
Kavarskase vald

Kavarskase vald (leedu keeles "Kavarsko seniūnija") on 2. järgu haldusüksus (vald) Leedus Anykščiai rajooni territooriumil.
Valla pindala on 256 km². 2011. aasta seisuga elas seal 3 106 inimest. Valla keskus on Kavarskase linn, kus aastal 2011 oli 666 elanikku. Vallamaja asub aadressil Respublikos a. 32. Vallavanem on Šarūnė Kalibataitė.
Lisaks küladele on vallas ka mõned huutorid
Tooni (täpsustus)

Tooni võib tähendada järgmist:
Solidaarsus (ansambel)

Solidaarsus oli Eesti punkansambel, mis asutati 2015. aastal Tallinnas. Bändi aktiivne tegevus lõppes 2020. aastal, kuid nende viimane kontsert toimus 7. aprillil 2023. 
Viited.
https://www.rada7.ee/solidaarsus-kui-supp-maitseb-ja-tudrukud-meeldivad-siis-ei-maksa-ju-emotsioone-tagasi-hoida/
https://www.elu24.ee/3975603/uus-eesti-j-m-k-e-ja-vennaskond-punkband-solidaarsus-ullitab-debuutalbumi-solidaarsus
https://kroonika.delfi.ee/76875966/punk-pole-surnud-lotoealised-punkarid-bandist-solidaarsus-suunduvad-vanade-kaladega-koos-plaadituurile
https://r2.err.ee/1039397/r2-eri-majaband-solidaarsus
https://www.yu.ee/solidaarsus-eesti-pungi-tulevik/
Veresegyház

Veresegyház on linn Ungaris Pesti komitaadis Gödöllő kreisis. Veresegyház asub Budapestist 30 km kirde pool.
Asulat on kirjalikult mainitud 1375. aastal koostatud ürikus. 1999. aastal sai Veresegyház linnaõigused.
Linnas on 1778 valminud roomakatoliku kirik, 1798 valminud reformeeritud kirik ja 2010 valminud baptistikirik.
Küna

Küna on puutüvest õõnestatud ning tahutud põhja ja külgedega piklik nõu.
Künad olid eri suuruse ja kasutusega. Kariloomade jootmiseks oli pikk kaevuküna ehk joogiküna (läänemurdes "rank"), sigade söötmiseks seaküna, hobuste toitmiseks kaeraküna, aganaleiva jaoks aganate peeneks tampimiseks tambiküna, õlletegemiseks virdeküna, nõude liivaga küürimiseks liivaküna, pesupesemiseks pesuküna jne. Pisike küna võis olla ka toidunõuks. 
Künad tehti põhiliselt männi- või haavapuust. 19. sajandi lõpust kuni 20. sajandi keskpaigani kasutati rohkem laudkünasid.
Sîngerei

Sîngerei (esineb ka nimekuju Sângerei) on linn Moldovas, Sîngerei rajooni keskus.
Asulat on esimest korda ürikutes mainitud 1586. aastal. 1965–1990 oli alevi nimi Lazovsk (revolutsionääri Sergei Lazo) auks. Linnaõigused sai 1990. aastate algul.
Moldova 2004. aasta rahvaloenduse andmetel oli Sîngerei elanikest moldaavlasi 90,83%, ukrainlasi 5,50% ja venelasi 3,02%.
Jõgeva 3

'Jõgeva 3' on hariliku sibula sort.
Sordi aretasid Jõgeva Sordiaretuse Instituudis Julius Aamisepp ja Valve Jaagus. Selle sordi aluseks võeti sort 'Peipsiäärne'.
Sort kanti sordilehte 1963.
Sordi sibula mass on 40-70 g.
Fălești

Fălești on linn Moldovas, Fălești rajooni keskus. Fălești asub Bălțist ligikaudu 25 km edelas.
Asulat on ürikutes esmamainitud 1429. aastal, linnaõigused sai Fălești 1940. aastal.
Moldova 2004. aasta rahvaloenduse andmetel oli Fălești elanikest moldaavlasi 74,09%, ukrainlasi 16,33%, venelasi 8,55% ja mustlasi 0,35%.
Nisporeni

Nisporeni on linn Moldovas, Nisporeni rajooni keskus. Nisporeni asub Rumeenia piirist 11 km kaugusel.
Asulat on ürikutes esimest korda mainitud 1618. aastal. Alevi staatuse sai Nisporeni 1967. aastal ja linnaõigused 1990. aastatel.
Moldova 2004. aasta rahvaloenduse andmetel oli Nisporeni elanikest moldaavlasi 97,52%, venelasi 1,24%, ukrainlasi 0,68% ja mustlasi 0,21%.
Maret (kartulisort)

'Maret' on hariliku kartuli sort.
Sordi aretasid Aide Tsahkna, Alice Anderfeld ja Mati Koppel.
Sort kanti sordilehte 2003.
Cimișlia

Cimișlia on linn Moldovas, Cimișlia rajooni keskus. Linn asub Cogâlnici jõe ääres.
Asulat on ürikutes esmamainitud 1620. aastal, linnaõigused sai 1840. aastal.
Piret (kartulisort)

'Piret' on hariliku kartuli sort.
Sordi aretasid Aide Tsahkna, Alice Anderfeld ja Mati Koppel.
Sort kanti sordilehte 2000.
Ialoveni

Ialoveni on linn Moldovas, Ialoveni rajooni keskus. Ialoveni asub Chișinău kesklinnast ligi 10 km edelas.
Asulat on ürikutes esimest korda mainitud 1502. aastal.
Aastatel 1977–1989 kandis asula nime Kutuzov. Linnaõigused sai Ialoveni 1994. aastal.
Moldova 2004. aasta rahvaloenduse andmetel oli Ialoveni elanikest moldaavlasi 91,30%, venelasi 3,66%, ukrainlasi 2,9%, bulgaarlasi 0,63% ja gagauuse 0,28%.
Reet (kartulisort)

'Reet' on hariliku kartuli sort.
Sordi aretas Aide Tsahkna.
Sort kanti sordilehte 2007.
Teele (kartulisort)

'Teele' on hariliku kartuli sort.
Sordi aretas suures osas (85%) Aide Tsahkna, panuse andsid ka Terje Tähtjärv (10%) ja Mati Koppel (5%).
Sort kanti sordilehte 2013.
Kromaatilisus (värviteooria)

Kromaatilisus (kreeka keelest χρώμα, "khrōma" 'värv'), ka küllastus (saksa keeles "Sättigung") või värvilisus (inglise keeles "colorfulness") on üks värvuse põhikarakteristikutest paljudes värvisüsteemides. Sisuliselt tähendab värvi kromaatilisus rohkemat või vähemat värvilisust ehk seda, kui erk või kahvatu-tuhm on värvus.
Helmholtzi järgi on küllastus määratletud värvi puhtusega, st spektrivärvi osakaaluga värvis, kusjuures spektrivärvi ja valge valguse liitumisel tekib küllastamata värvus.
Sõnavara.
Kromaatilisuse eestikeelseiks vasteiks on pakutud "värvikust" või "värviküllasust". Uuemas kirjanduses soovitatakse terminoloogias varasemat harjumuspärast mõistet "küllastus" kasutada vaid kiirgava või reflekteeruva värvi iseloomustamisel (tähendus nagu ingliskeelsel terminil "saturation") ning mõistet "kromaatilisus" kasutada objekti või pinnavärvi iseloomustamisel (tähendus nagu ingliskeelsel terminil "chroma").
Värviõpetuses.
Kromaatilisuse visuaalne hindamine on keerukam kui heleduse või värvitooni puhul. Visuaalselt määrab kromaatilisus värvi erinevuse sama heledusega akromaatilisest värvist (hallist). Maksimaalse kromaatilisusega värv (kromaatilisus 100%) on lähedane spektrivärvile (lisaks spektrivärvidele loetakse etaloniks ka purpurvärve), küllastuse vähenedes muutub värv kahvatumaks või tuhmimaks . Kromaatilisuse skaala kulgeb maksimaalsest värviküllasusest sama heledusega hallini ja kaht tooni skaalas võrreldes on võimalik silmaga hinnata, kumb neist on kromaatilisem ja kumb tuhmim.
Kromaatilised värvid.
Värviringi värvid on alati kromaatilised, neil on olemas nurgakraadiga märgitav värvitoon, mille osakaalu kromaatilisus näitab. 
Kromaatiliste värvide hulka kuuluvad 
Akromaatilised värvid.
Akromaatilise värvuse ehk neutraalvärvuse küllastus on null. Akromaatilised värvid on
Värvitajus.
Kromaatilisuse taju on osa värvitajust ja sõltub valgustingimustest. Inimese silma võrkkesta rakkudest on värvide suhtes tundlikud kolvikesed töövõimelised päevavalguses. Pimeduses ja hämaruses on aktiivsed vaid kepikesed, mis on värvide suhtes vähem tundlikud ja seetõttu paistavad väheses valguses kõik värvid palju vähem kromaatilised.
Erinevusi värvisüsteemiti.
Kõigis mõjurikkamates värvisüsteemides on kromaatilised värvid paigutatud värviringile ja akromaatilised värvid värviringi keskpunkti läbivale püstteljele, mis on ühtlasi ka heletumeduse teljeks. Kromaatilised skaalad kulgevad radiaalselt keskpunktist spektrivärvitoonini.
Pigmentvärvides.
Pigmentvärvide puhul sõltub värvilisus sellest, kui palju kromaatilist värvipigmenti mingi värv sisaldab. Kromaatilisust väljendatakse üldjuhul protsentides, vahel ka kromaatilisusarvu kaudu. Sajaprotsendilise kromaatilisusega on puhas värvipigment. Tavaliste sise- ja välisvärvide, mis koosnevad pigmendist ja sideainest, kromaatilisus võib ulatuda kuni 80 protsendini, kuid kõige enam kasutatakse 20–50 vahemikku jääva kromaatilisusega värve. Praktiliselt saab kromaatilisus kasvada pigmendiosakeste lisamisel värvisse selle hetkeni, kuni värv visuaalselt enam ei muutu.
Budakeszi

Budakeszi (saksa keeles "Wudigeß") on linn Ungaris Pesti komitaadis Budakeszi kreisi keskus. Budakeszi piirneb idas Budapestiga.
Asulat on kirjalikult mainitud 1270. aastal. Pärast türklaste vallutust jäi ala inimtühjaks ning 17. sajandil asusid sinna elama švaabid, kes tegelesid peamiselt viinamarjakasvatusega. 1946. aastal aeti paljud sakslased linnast välja, nende seas ka hilisema Saksamaa välisministri Joschka Fischeri vanemad.
1901. aastal avati Budakeszis sanatoorium.
2000. aastal sai Budakeszi linnaõigused.
Linnas on kaks roomakatoliku kirikut ja reformeeritud kirik.
325 eKr

325. aasta enne Kristuse sündi ehk meie ajaarvamist. Vana-Roomas oli see CDXXIX (429.) aasta "ab urbe condita".
330 eKr

330. aasta eKr ehk "ab urbe condita" CDXXIV (424).
Kirjeldav nimi

Kirjeldav nimi on üksiktermin, mis on eksplitsiitselt kasutusele võetud stipuleerimise teel, mis seostab seda mingi kirjeldusega, ning millest täielik arusaamine eeldab selle stipuleerimise teadmist. 
Mõiste võttis kasutusel Gareth Evans.
Enamiku autorite arvates osutab kirjeldav nimi sellele, mis sellega seostatud kirjeldust rahuldab, kui niisugune asi on olemas.
Valga–Veski rongiliin

Valga–Veski rongiliin oli reisirongiliin, mis läbis Valga, Võru ja Põlva maakonda. 
Lõpp-peatused asusid Valga raudteejaamas ja Kolodavitsa küla lähedal asunud Veski raudteepeatuses. 
Liinil asus kokku 19 peatust ning seda teenindas diiselrongidega Edelaraudtee (varasem Eesti Raudtee). 
Rongiliinil oli 2000.-2001. aasta sõiduplaani järgi kummaski suunas kolm väljumist. Sõit alguspunktist lõppjaama kestis umbes 1 tund ja 50 minutit.
Rongiliin suleti lõplikult 4. märtsil 2001 seoses üle-eestilise reisirongiliikluse sulgemisega. Erinevalt teistest liinidest, mis hiljem taasavati, ei ole Valga–Koidula raudteelõigul regulaarset reisirongiühendust enam olnud.
Jõgevamaa meistrivõistlused

Jõgevamaa meistrivõistlusi peetakse mitmel spordialal:
Jõgevatreff

Jõgevatreff (ka Jõgeva Treff) on Jõgeva maakonnas Kuremaa asulas igal aastal toimuv mootorratturite kokkutulek; ühtlasi Eesti suurim mootorratturite kokkutulek.
Üritust korraldab MTÜ Jõgeva MC.
Esimene üritus toimus 1992. Üritus traditsiooniliselt toimub juuli viimasel nädalavahetusel ja kestab mitu päeva. Eslimesed osalejad tulevad kohale juba neljapäeval. Pileteid müüakse nii eelmüügist kui ka kohapeal. Territoorium on piiratud võrkaiaga ja turvatud ning koristatud kogu ürituse vältel*. Kuremaal leidub külalistemaja** ja ujula*** kompleks milles ürituse ajal võimalik kasutada õhtusauna ja kogu päeva jooksul dušid. Laagri territooriumil on paigutatud veevõtukohad ja palju välikäimlaid, lisaks ürituse kasutuses olevates hoonetes leidub tualette. *"turvamehed hoiavad soovimatud külalised eemale ja jälgivad et keegi ei ohustaks oma käitumisega teisi ega ennast".